OpenLLM-France/wikimedia huggingface dataset:
# 40a Mostra Internacional de Cinema de Venècia

La 40a Mostra Internacional de Cinema de Venècia es va celebrar entre el 31 d'agost i l'11 de setembre de 1983.

## Jurat

El jurat de l'edició de la Mostra de 1983 era format per:
* Bernardo Bertolucci (Itàlia) (president)
* Jack Clayton (GB)
* Peter Handke (Àustria)
* Leon Hirszman (Brasil)
* Márta Mészáros (Hongria)
* Nagisa Oshima (Japó)
* Gleb Panfilov (Rússia)
* Bob Rafelson (EUA)
* Ousmane Sembene (Senegal)
* Mrinal Sen (Índia)
* Alain Tanner (Suïssa)
* Agnès Varda (Bèlgica)

## Pel·lícules en competició

| Títol original | Director(s) | País de producció |
| Biquefarre | Georges Rouquier | França |
| Careful, He Might Hear You | Carl Schultz | Austràlia |
| Il disertore | Giuliana Berlinguer | Itàlia |
| Ediths Tagebuch | Hans W. Geissendörfer | RFA |
| Glut | Thomas Koerfer | Suïssa |
| Fanny och Alexander | Ingmar Bergman | Suècia |
| Prénom Carmen | Jean-Luc Godard | França |
| Hanna K. | Costa-Gavras | França |
| Hotel Tsentral | Veselin Branev | Bulgària |
| Jogo de Mão | Monique Rutler | Portugal |
| La vie est un roman | Alain Resnais | França |
| Eine Liebe in Deutschland | Andrzej Wajda | Polònia |
| Maria Chapdelaine | Gilles Carle | Canadà |
| Tisícročná včela | Juraj Jakubisko | Txèquia |
| Mat' Marija | Sergei Kolosov | Unió Soviètica |
| Die Macht der Gefühle | Alexander Kluge | RFA |
| Una gita scolastica | Pupi Avati | Itàlia |
| Mittens ins Herz | Doris Dörrie | RFA |
| Streamers | Robert Altman | Estats Units |
| La Rue Cases-Nègres | Euzhan Palcy | França |
| Der Aufenthalt | Frank Beyer | Alemanya de l'Est |

## Premis

* Lleó d'Or:
** Prénom Carmen de Jean-Luc Godard
* Premi Especial del Jurat:
** Biquefarre de Georges Rouquier
* Lleó de Plata:
** La Rue Cases-Nègres d'Euzhan Palcy
* Copa Volpi:
** Millor Actor - Matthew Modine, Michael Wright, Mitchell Lichtenstein, David Alan Grier, Guy Boyd, i George Dzundza (Streamers)
** Millor Actriu - La Rue Cases-Nègres (Darling Legitimus)
* Lleç´ó d'Or a la carrera:
** Michelangelo Antonioni
* Premi FIPRESCI
** Fanny och Alexander d'Ingmar Bergman
** Die Macht der Gefühle d'Alexander Kluge
* Premi Pasinetti
** Millor pel·lícula - Zelig de Woody Allen
** Millor actor - Carlo Delle Piane (Una gita scolastica)
** Millor actriu - Angela Winkler (Ediths Tagebuch)
* Premi Pietro Bianchi
** Luigi Zampa
* Premi De Sica Award
** Summertime de Massimo Mazzucco
** Amore tossico de Claudio Caligari
* Premi Tècnic
** Raoul Coutard & François Musy (Prénom Carmen)
* Millor primer treball
** La Rue Cases-Nègres d'Euzhan Palcy

## Referències

* ↑ «VENICE 1983 – THE 40TH INTERNATIONAL FILM FESTIVAL». [Consulta: 6 octubre 2013].
* ↑ «The 1980′s». Arxivat de l'original el 2 de setembre 2012. [Consulta: 8 octubre 2013].
* ↑ «Juries for the 1980′s». Arxivat de l'original el 30 d’agost 2012. [Consulta: 27 març 2018].

## Enllaços externs

* 40a Mostra Internacional de Cinema de Venècia - Lloc web oficial
* Premis del Festival de Cinema de Venècia 1983 a IMDb
* Premis del Festival de Cinema de Venècia 1983 a Filmaffinity
# 263 aC

El 263 aC va ser un any del calendari romà prejulià. Durant la República i l'Imperi Romà, era conegut com a any del consolat de Cras i Messal·la (o també any 491 ab urbe condita). L'ús del nom «263 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Àsia Menor

* Èumenes I de Pèrgam, fill d'Èumenes puja al tron de Pèrgam. Poc després de pujar al tron conquereix la ciutat de Sardes a Antíoc I Sòter i estableix el seu domini sobre les províncies a l'entorn de Pèrgam.

### Antiga Grècia

* Alexandre II de l'Epir intenta ocupar de nou Macedònia, però el rei Demetri II el derrota i s'ha de refugiar a Acarnània.

### Antiga Roma

* Aquest any són elegits cònsols Mani Octacili Cras i Mani Valeri Màxim Corví Messal·la.
* Els dos cònsols embarquen cap a Sicília i conquereixen diverses ciutats. Marxen contra Hieró, tirà de Siracusa. Davant de la força dels romans, Hieró acorda un tractat de pau que els cònsols accepten. Siracusa es converteix en una aliada de Roma contra els cartaginesos, dins del marc de la Primera Guerra Púnica.
* Gneu Fulvi Màxim Centumal és nomenat dictador clavi figendi causa, segurament per preparar la flota que ha d'envair Sicília.
* S'estableix el càrrec de Curador, una figura jurídica establerta per la llei Plaetoria a proposta del tribú de la plebs Marc Pletori Plauci (o potser Letori Plauci). Era l'encarregat de vetllar pels béns dels ciutadans que per les seves característiques no es podien ocupar correctament de les seves propietats.

## Naixements

* Antígon III Dosó, futur rei de Macedònia.

## Necrològiques

* Fileter, fundador del regne de Pèrgam, amb 80 anys.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Estrabó. Geografia, XIII, 624
* ↑ Justí. Justini Historiarum Philippicarum, XXXVII, 3
* ↑ Justí. Justini Historiarum Philippicarum, XVII, 1-2
* ↑ Joan Zonaràs. Compendi d'història, VIII, 9
* ↑ Polibi. Història, I, 16
* ↑ Fasti Capitolini
* ↑ Titus Livi. Ab Urbe Condita, X, 30
* ↑ Ciceró. De officiis, III, 15
* ↑ Justí. Justini Historiarum Philippicarum, XXVII, 3
* ↑ Caristi. Memòria històrica, segons Ateneu de Nàucratis. El sopar dels erudits, XIII, 577
# Abdelkader Horr

Abdelkader Horr (Alger, 10 de novembre de 1953) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1982.
Pel que fa a clubs, destacà a DNC Alger.

## Referències

* ↑ «1982 FIFA World Cup Spain». Arxivat de l'original el 2013-12-19. [Consulta: 13 juliol 2019].
* ↑ «FIFA profile». Arxivat de l'original el 2014-08-19. [Consulta: 13 juliol 2019].
* ↑ Abdelkader Horr a National-Football-Teams.com (anglès)
# Abul

Abul és una òpera en tres actes del compositor brasiler Alberto Nepomuceno amb llibret del mateix compositor basat en l'obra d'Herbert Ward. L'òpera es va estrenar el 30 de juny de 1913 al Teatre Coliseu de Buenos Aires. Al Brasil va debutar el 10 de setembre de 1913 al Theatro Municipal do Rio de Janeiro.

## Referències

* ↑ Kobbe - O Livro Completo Da Opera/ed. em português/ editora: Jorge Zahar 1994
# Afroinsectòfils

Els afroinsectòfils (Afroinsectiphilia) són un clade de mamífers afroteris que agrupa els talps daurats i tenrècids (afrosorícides), les musaranyes elefant i els porcs formiguers. La relació entre aquests tres ordres d'insectívors africans foren descobertes a finals de la dècada del 1990 a partir d'anàlisis de l'ADN. És possible que els ptolemàides, un grup extint, també pertanyin a aquest clade.

## Referències

* ↑ «Afrotherian mammals: a review of current data». R Tabuce, RJ Asher i T Lehmann. Mammalia (2008). (anglès)
# Afrogecko

Afrogecko és un gènere de sauròpsids (rèptils) escatosos de la família dels gecònids. Es troba a Sud-àfrica i Angola.

## Taxonomia

* Afrogecko ansorgii (Boulenger, 1907)
* Afrogecko plumicaudus (Haacke, 2008)
* Afrogecko porphyreus (Daudin, 1802)
* Afrogecko swartbergensis (Haacke, 1996)

## Referències

* ↑ Afrogecko en BioLib

## Bibliografia

* The taxonomy of the southern African leaf-toed geckos (Squamata: Gekkonidae), with a review of Old World "Phyllodactylus" and the description of five new genera. Proc Calif Acad Sci 49 (14) August 27: 476 (Zoological Record Volume 134)
# Afrogyrus rodriguezensis

Afrogyrus rodriguezensis és una espècie mol·lusc gastròpode d'aigua dolça de la família Planorbidae.

## Hàbitat

Viu a l'aigua dolça.

## Distribució geogràfica

És endèmic de l'Illa de Rodrigues (República de Maurici).

## Referències

* ↑ The Taxonomicon (anglès)
* 1 2 Van Damme, D. (2016). "Africanogyrus rodriguezensis." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 16 abril 2023]

## Bibliografia

* David Seymour Brown, 1994: Freshwater Snails of Africa and their Medical Importance. CRC Press, els Estats Units. Segona edició. 608 pàgines. ISBN 978-0-7484-0026-3.

## Enllaços externs

* Encyclopedia of Life (anglès)
* Freshwater Ecoregions of the World Arxivat 2012-05-06 a Wayback Machine. (anglès)
* Africanogyrus nom. n., a replacement name for the preoccupied snail genus Afrogyrus Brown & Mandahl-Barth, 1973 (Gastropoda: Planorbidae) Arxivat 2008-01-05 a Wayback Machine. (anglès)
# Afrixalus enseticola

Afrixalus enseticola és una espècie de granota de la família dels hiperòlids que viu a Etiòpia.
Està amenaçada d'extinció per la pèrdua del seu hàbitat natural.

## Referències

* Largen, M. & Schiøtz, A. (2004). Afrixalus enseticola. Llista Vermella de la UICN, Unió Internacional per a la Conservació de la Natura, 2006. Consultat el 16 d'abril del 2008 (en anglès).
# Afrixalus lacteus

Afrixalus lacteus és una espècie de granota de la família dels hiperòlids que viu al Camerun.
Està amenaçada d'extinció per la pèrdua del seu hàbitat natural.

## Referències

* Amiet, J.-L. & Schiøtz, A. 2004. Afrixalus lacteus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Afrixalus morerei

Afrixalus morerei és una espècie de granota de la família dels hiperòlids que viu a Tanzània.
Està amenaçada d'extinció per la pèrdua del seu hàbitat natural.

## Referències

* Pickersgill, M., Schiøtz, A. & Howell, K. 2004. Afrixalus morerei. Llista Vermella d'Espècies Amenaçades de la UICN 2006. Consulta: 16 d'abril del 2008.
# Acción Democrática Española

Acción Democrática Española va ser un partit polític espanyol constituït el 1977, dirigit per Federico Silva Muñoz. Va ser un dels partits fundadors de la Federació de Partits d'Aliança Popular, que va abandonar després que aquesta donés el seu suport a la Constitució de 1978. El 1979 es va integrar en la Dreta Democràtica Espanyola amb altres partits de dretes i poc després va desaparèixer.

## Referències

* ↑ «Unió Catalana | enciclopèdia.cat». [Consulta: 10 octubre 2020].
# Acció tipus caixa d'Anson

L'acció tipus Anson o pany boxlock és un pany sense gallets del tipus que s'utilitza correntment en la majoria d'escopetes de doble canó actuals, que data de 1875. Va ser desenvolupat per Anson i Deeley, basat en l'anterior acció de Westley Richards. L'acció Boxlock utilitza martells amagats amb auto-bloqueig en una acció basculant. Encara que fou molt malt considerat al principi, tot i l'oposició de la majoria dels esportistes i fabricants, l'acció de boxlock es va convertir ràpidament en la forma dominant del pany d'escopeta de doble canó.

## Descripció

El pany de caixa Anson va ser el resultat d'una llarga evolució del pany sense gallets, creat per dos armers, Anson i Deeley, que treballaven per a l'empresa Westley-Richards el 1875. La contribució d'Anson i Deeley va ser un mecanisme de tancament simple i elegant, que va proporcionar un pany sense gallets amb menys peces mòbils que els models amb gallets disponibles en aquell moment. Això permetia un accionament robust i simple que era més ràpid d'operar que les armes amb gallets existents. El model original, que es mostra a dalt, utilitzava una seguretat de bloqueig dels martells, que donava problemes, ja que, d'una manera aleatòria, era possible que l'arma es disparés en el moment de treure el fiador. Una millora de 1882 va incorporar un fiador de bloqueig del disparador, que s'activava automàticament quan s'armaven els martells. Aquest tipus de seguretat automàtica encara preval en els panys boxlock moderns.

## Vegeu també

* Perdigó
* Cartutx d'escopeta
* Calibre (cartutx)
* Canó basculant
* Escopeta de dos canons
* Escopeta retallada
* Forrellat pivotant

## Referències

* ↑ «Action, Boxlock». SAAMI. Arxivat de l'original el 2008-04-09. [Consulta: 7 juliol 2017].
* ↑ Daniel Coit Gilman; Harry Thurston Peck; Frank Moore Colby The New International Encyclopædia. Dodd, Mead and Company, 1904, p. 808.
* ↑ John Henry Walsh. The Modern Sportsman's Gun and Rifle. Horace Cox, 1882, p. 183–189.
* ↑ Dave Anderson «New Weatherby Firearms For 2001». Guns Magazine, 01-02-2002.

## Bibliografia

* Henrotin, Gerard The Boxlock pistols explained, HLebooks.com, 2009
* European Percussion & Pinfire Shotguns Explained, Ebook by Gerard Henrotin (H&L Publishing HLEBOOKS.COM 2010)

## Enllaços externs

* Goodwyn, Kendall W. «How They Make Shotgun Shells». Popular Science Monthly, 159, 4, 01-10-1951, pàg. 170–174.
# Akàtnaia Maza

Akàtnaia Maza (en rus: Акатная Маза) és un poble de l'óblast de Saràtov, a Rússia, segons el cens del 2011 tenia 220 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Aigüissi

Aigüissi és una coma subsidiària per la dreta de la Vall de Sant Nicolau. Es troba en el terme municipal de la Vall de Boí (Alta Ribagorça), dins del Parc Nacional d'Aigüestortes i Estany de Sant Maurici.
«El nom prové del llatí “aqua exi”, surt aigua».

## Geografia

La carena que rodeja la part septentrional de la coma, s'estén en direcció nord des del Tuc del Coll Arenós (2.648,4 m), i limita a l'oest amb Comaltes, passa pel Coll Arenós (2.625,7 m) i, en arribar al més oriental dels Pics de Comaltes (2.770,4 m), vira cap a l'est; des del punt on gira a llevant, fins a assolir el Bony d'Aigüissi (2.876,1 m), limita amb la Vall de Comalesbienes; la carena, en el tram que comparteix amb la Vall de Sarradé, vira cap al sud-est primer i en direcció sud després, baixa al Colladó d'Aigüissi (2.457,2 m), puja al Cap de Copiello (2.508,3 m) i continua cap al sud-oest fins a arribar a les Roques Punxentes (2.316,8 m).
Els estanyets del vessant del Coll Arenós, anomenats els Cacos, i l'Estany d'Aigüissi (2.431 m) desaigüen cap al Barranc d'Aigüissi.

## Referències

* ↑ ICC - Institut Cartogràfic de Catalunya. Aigüissi. [Consulta: 12/10/2013]
* ↑ Toponímia de la Vall de Boí Arxivat 2010-03-17 a Wayback Machine.. [Consulta: 11/6/2011]
* ↑ ICC - Institut Cartogràfic de Catalunya. Tuc del Coll Arenós. [Consulta: 12/10/2013]
* ↑ ICC - Institut Cartogràfic de Catalunya. Coll Arenós. [Consulta: 12/10/2013]
* ↑ ICC - Institut Cartogràfic de Catalunya. Cim Oriental dels Pics de Comaltes. [Consulta: 04/05/2013]
* ↑ ICC - Institut Cartogràfic de Catalunya. Bony d'Aigüissi. [Consulta: 27/09/2013]
* ↑ ICC - Institut Cartogràfic de Catalunya. Colladó d'Aigüissi. [Consulta: 12/10/2013]
* ↑ ICC - Institut Cartogràfic de Catalunya. Cap de Copiello. [Consulta: 12/10/2013]
* ↑ ICC - Institut Cartogràfic de Catalunya. Mapa Vall de Boí 1:25.000. Editorial Alpina. Roques Punxentes. [Consulta: 12/10/2013]
* ↑ ICC - Institut Cartogràfic de Catalunya. Estany d'Aigüissi. [Consulta: 12/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Air Jordan

Air Jordan és una marca americana de roba, calçat i accessoris esportius enfocats en el bàsquet molt famosa mundialment. Es una submarca de Nike, que és un altre marca amb els mateixos productes però que abraça més esports.
Va ser creada per la marca NIKE amb col·laboració de Michael Jordan, un dels millors jugadors de bàsquet en la historia. Va ser fundada a Chicago Bulls.

## Primer producte

Les Nike Air Jordan 1 es van posar a la venda el 1985. Van arribar amb un disseny molt propi del calçat de bàsquet, és a dir, amb una canya alta que cobrís el turmell. També destaca el logo “Swoosh” de Nike en el lateral i el primer dels logos d'Air Jordan compost per una pilota de bàsquet amb ales. El 1987 quan Nike va presentar el famós logo “Jumpman”, que consistia en la pròpia silueta de Michael Jordan saltant per l'aire a punt de marcar un mat. És per això que la línia Retro de les Air Jordan 1 no estan decorades amb aquest logo, ja que va aparèixer anys després.
El model OG de les Jordan 1 combinava negre i vermell d'una forma molt intensa i cridanera. De fet, a la NBA no li van fer molta gràcia i no va dubtar a criticar-les per no complir amb la normativa. En aquells dies l'habitual era que les sabatilles jugadors tinguessin una base blanca i alguns detalls basats en els colors del seu equip.

## Enllaços externs

* Història de les Air Jordan
* Història
# Akhmednabi Akhmednabiev

Akhmednabi Omardibirovitx Akhmednabiev (rus: Ахмеднаби Омардибирович Ахмеднабиев ; Karata, Daguestan, 29 de desembre de 1958 - Semender, Daguestan, 9 de juliol de 2013) va ser un periodista rus, conegut pels seus informes sobre violacions de drets humans al Daguestan. Subdirector del setmanari Novoye Delo i corresponsal de Caucasian Knot, el 2013 va ser assassinat a trets a Semender.
Akhmednabiev va néixer el 1959 al poble de Karata, al districte d'Akvvakh del Daguestan. El 1983, es va llicenciar en medicina i va treballar al seu poble natal. Des de principis dels anys noranta, va començar a treballar com a periodista. Entre 2005 i 2006, va treballar al diari Chernovik, i posteriorment entrà a treballar al setmanari Novoye Delo, on fou redactor en cap i subdirector. També fou corresponsal del mitjà digital Caucasian Knot. L'any 2009, el nom d'Akhmednabiev va aparèixer en un fulletó anònim, distribuït a Makhatxkalà, on s'amenaçava de mort a una sèrie de periodistes, advocats i activistes. Va ser la primera de varies amenaces, que segons el seu advocat i l'organització Human Rights Watch van ser ignorades per les autoritats, que tampoc van investigar un primer intent d'assassinat el gener de 2013 on va sortir il·lès. El 9 de juliol de 2013 vas ser abatut per dotze trets dins del seu cotxe, a 50 metres de casa seva, al poble de Semender, un suburbi de la ciutat de Makhatxkalà.

## Referències

* 1 2 3 «Journalist shot dead in Russia's Dagestan province» (en anglès). Reuters, 09-07-2013 [Consulta: 9 maig 2020].
* ↑ «Akhmednabi Akhmednabiev» (en anglès). Caucasian Knot, 24-10-2018 [Consulta: 9 maig 2020].
* ↑ «Russia: Journalist Killed» (en anglès). Human Rights Watch, 09-07-2013 [Consulta: 9 maig 2020].
* ↑ «"Caucasian Knot" correspondent Akhmednabi Akhmednabiev assassinated in Dagestan» (en anglès). Caucasian Knot, 09-07-2013 [Consulta: 9 maig 2020].
# Alison Watt

Alison Watt (nascuda el 1957) és una escriptora i pintora canadenca nascuda a Winnipeg, Manitoba, i va créixer a Victoria, Colúmbia Britànica. Va estudiar biologia a la Universitat Simon Fraser i botànica a la Universitat de Colúmbia Britànica. Ha treballat com a coordinadora d'educació al jardí botànic VanDusen de Vancouver, líder de turisme a Amèrica Central i del Sud, i naturalista a bord de la goleta Maple Leaf de la costa oest, navegant a les Illes del Golf de la Colúmbia Britànica, Haida Gwaii, la selva tropical de Great Bear, i Alaska.

## Carrera

El llibre de Watt The Last Island: A Naturalist's Sojourn on Triangle Island és una memòria sobre la vida i la mort en una remota colònia d'ocells marins. El llibre va guanyar el premi Edna Staebler el 2003. També és una poeta guardonada. El seu primer llibre de poesia, Circadia, va ser publicat el 2006 per Pedlar Press de Toronto. En aquesta col·lecció, escenes de la vida ordinària es desenvolupen en un teló de fons de cicles de llum, marees i temps, i intenten captar el lirisme dels processos de la natura. Alguns es troben en una estació d'Amazon Research i exploren la taxonomia i la diversitat. En d'altres, es mou la natura passant com a teló de fons per aprofundir més en el seu funcionament interior, sovint invisible, com la fotosíntesi i la pol·linització, per alliberar-les del llenguatge de la ciència.
Watt ha il·lustrat els seus llibres publicats. Artista excel·lent, ha tingut moltes exposicions en solitari i en grup. El seu treball va des de botànics aquarel·lars formals que reflecteixen la barreja de ciència i art del seu fons, fins a grans semi- abstractes en acrílic. Ha impartit nombrosos cursos de pintura botànica al Malaspina University-College de Nanaimo. A més, ha ensenyat aquarel·la i pintura acrílica al seu estudi de Protection Island.
Va publicar la seva novel·la debut, Dazzle Patterns, el 2017. El llibre va quedar finalista al premi de primera novel·la amazon.ca 2018.

## Premis

* 2002 - " Premi Edna Staebler a la no-ficció creativa " pel primer o segon llibre d'un escriptor canadenc
* Premi de poesia Backwater Review
* premi de poesia de la revista subTerrain
* Competició Bliss Carman: 2n lloc

## Bibliografia

* The Last Island: A Naturalist's Sojourn a Triangle Island . Harbour Publishing.
* Circadia. Pedlar Press.
* Poemes del soterrani. Premsa de fulles.
* La invenció dels ocells. Premsa de fulles.

## Referències

* ↑ "Why Alison Watt wrote a novel inspired by the Halifax Explosion". CBC Books, December 7, 2017.
* ↑ "Sharon Bala, Omar El Akkad among finalists for $40K Amazon.ca First Novel Award". CBC Books, April 28, 2018.
* ↑ Wilfrid Laurier University Arxivat 6 juny 2014 at Archive-It 2003: Alison Watt, (retrieved 17 November 2012)

## Enllaços externs

* Alison Watt
# Agulles de Finestrelles

Les Agulles de Finestrelles és una muntanya de 883 metres que es troba al municipi de Sant Llorenç Savall, a la comarca del Vallès Occidental. Es pot accedir des del coll d'Estenalles.

## Referències

* ↑ «Cortins, Agulles de Finestrelles, cova Simanya i Montcau (1.057 m.)». Engarrista, 01-02-2013. [Consulta: 6 gener 2021].
# Aliança Socialista

«Aliança Socialista» té aquests significats:
* Aliança Socialista (Burkina Faso), coalició política de Burkina Faso, consistent en el Moviment Popular pel Socialisme / Partit Federal i el Partit Socialista Unificat
* Aliança Socialista d'Aragó, partit polític fundat el 1974 a Saragossa, per acord d'un grup de socialistes independents integrats a la Junta Democràtica d'Aragó
* Aliança Socialista Democràtica, coalició electoral espanyola formada per a les eleccions generals espanyoles de 1977 pel PSOE-històric, Partit Socialista Democràtic Espanyol, Reforma Social Espanyola, Partit Laborista de València i Aliança Socialista Democràtica
# Alloriïta

L'alloriïta és un mineral de la classe dels silicats, que pertany al grup de la cancrinita. Rep el seu nom de Roberto Allori (1933), mineralogista aficionat i col·leccionista italià, qui va descobrir el mineral.

## Característiques

L'alloriïta és un silicat de fórmula química (Na,Ca,K)₂₆Ca₄(Al₆Si₆O₂₄)₄(SO₄)₆Cl₆. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema trigonal. Es troba en forma de cristalls prismàtics tabulars de sis cares.
Segons la classificació de Nickel-Strunz, l'alloriïta pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita, meionita i silvialita.

## Formació i jaciments

Va ser descoberta al mont Cavalluccio, a Campagnano di Roma, a la província de Roma (Latium, Itàlia), l'únic indret on ha estat trobada. Sol trobar-se associada a altres minerals com la sanidina, la biotita i l'andradita.

## Referències

* ↑ «Alloriite» (en anglès). Mindat. [Consulta: 28 juliol 2016].